钦定古今图书集成/明伦汇编/氏族典/第027卷 > 《廖用贤尚友录》 > 熊肇泰
## 钦定古今图书集成/明伦汇编/氏族典/第027卷 > 《廖用贤尚友录》 > 熊肇泰

按《安陆县志》：肇勋弟肇泰，字季侯，以文名。癸未正月，
白旺薄城之日，值其母变，猝未及殓。泰不得已，故投
刺其伪，考试官铉圭得领檄归葬。贼自以为得士，再
走人物色之，泰曰：“向之失身，祇为母氏遗骸，未忍委
城中耳，今复何求？”自经死。